stanford-oval/wikipedia huggingface dataset:
הקרודים 2: עידן חדש
דמויות ומדבבים

| דמות | תיאור | מדבבים באנגלית | מדבבים בעברית |
| --- | --- | --- | --- |
| גרוג | אבי משפחת הקרודים | ניקולס קייג' | יואב בר לב |
| אוגה | אם משפחת הקרודים, אשתו של גרוג | קתרין קינר | שרית וינו אלעד |
| איפ | הבת הבכורה של גרוג וחברה של גאי | אמה סטון | דקלה הדר |
| גאי | חבר של איפ | ראיין ריינולדס (בוגר) גבריאל ג'ק (צעיר) | לירון לב (בוגר) אדם זילברמן (צעיר) |
| טאנק | הבן של גרוג | קלארק דיוק | עמית יוסוביץ' |
| גראן ("סבתא" בעברית) | אמה של אוגה וסבתא של איפ, טאנק וסנדי | קלוריס ליצ'מן | הילה סורג'ון פישר |
| סנדי | הבת הצעירה של גרוג, בת 5. | קיילי קרופורד |  |
| פיל בטרמן | אבי משפחת בטרמן ("אחיטוב" בעברית), מכיר את הוריו של גאי | פיטר דינקלג' | אלדד פריבס |
| הופ בטרמן | אם משפחת בטרמן, אשתו של פיל. | לזלי מאן | שרון שחל |
| דון בטרמן | בתם היחידה של פיל והופ. מתחברת לאיפ וגאי | קלי מרי טראן | דיאנה גולבי |
| בלט ("חגורה" בעברית) | עצלן, חיית המחמד של גיא | כריס סנדרס | שרון כהן |
| סאש ("אבנט" בעברית) | עצלן, חיית המחמד של דון | ג'יימס ראיין | לני כהן |
| אבא של גאי | חסר שם. מת בבור זפת. | ג'ואל קרופורד | שרון כהן |
| אמא של גאי | חסרת שם. מתה בבור זפת. | מליסה דיסני | עינת גולדברג |
הפקה

כחודש לאחר צאתו לאקרנים של "הקרודים", באפריל 2013, נודע כי דרימוורקס החלה בפיתוח המשך, עם כוונה לכך שדה מיקו וסנדרס ישובו לכס הבימוי. בספטמבר, אושר כי קייג', סטון וריינולדס יחזרו אל אולפן ההקלטות וייתרמו את קולם פעם נוספת עבור דמויותיהם. דה מיקו ציין כי בעוד הסרט הראשון היה "הפרק האחרון בתולדות אנשי המערות", ההמשך יהיה "הפרק הראשון בתולדות החברה המודרנית" ויתמקד באימהות דרך דמותה של אוגה. ביוני 2014, הוכרז כי ההמשך ייצא לאקרנים ב-3 בנובמבר 2017, רק כדי להידחות חודשיים אחר כך, ל-22 בדצמבר. במאי 2015, אושר כי קינר ודיוק יחזרו גם כן אל ההמשך, והוכרז כי לזלי מאן וקאט דנינגס לוהקו עבור ההמשך כדמויות חדשות. באוגוסט 2016, בסמוך לסיום תהליך הרכישה של דרימוורקס על ידי NBCUniversal/קומקאסט, פוקס מחקה את ההמשך מלוח הזמנים המתוכנן שלה, בכוונה לכך שיוניברסל תפיץ אותו מתישהו ב-2018. שבועיים אחר כך, דווח כי קווין ודן האגמן נשכרו לשכתב את התסריט.
בנובמבר, על אף ההתקדמות היחסית בפרויקט, דרימוורקס הודיעה כי הפקת ההמשך בוטלה. בניגוד לשמועות, שגרסו כי הביטול בא מטעם יוניברסל כחלק מתהליך הרכישה, קיומו של הסרט בכלל נשקל עוד בטרם הרכישה על ידי דרימוורקס, וההחלטה לבטלו הייתה אך ורק שלה. עם זאת, בספטמבר 2017, נחשף כי דרימוורקס חזרה להפיק את ההמשך, והיא הכריזה כי הוא מיועד לצאת לאקרנים ב-18 בספטמבר 2020. דה מיקו וסנדרס, שיועדו לשוב ולביים גם את ההמשך, בחרו לוותר על הדבר ועברו להתמקד בפרויקטים אחרים, ובמקומם נשכר ג'ואל קרופורד. באפריל 2019, נחשף כי הסרט צפוי לצאת לאקרנים ב-23 בדצמבר 2020. באוקטובר, נודע כי קלי מארי טרן תחליף את דנינגס.
על אף פגיעתה האנושה של מגפת הקורונה בתעשיית הסרטים האמריקאית, ההפקה על הסרט נמשכה כסדרה וללא שום עיכובים בזכות עבודה מהבית.
הפצה

הסרט יצא לאקרנים ב-25 בנובמבר 2020, תקופת חג ההודיה שנחשבת לתקופה חזקה לתעשיית הסרטים האמריקאית. בשנים קודמות יצאו לאור בתקופה זו סרטים כגון "קוקו", "לשבור את הקרח" ו"רצח כתוב היטב" שזכו להצלחה אדירה ואף שברו שיאי צפייה והכנסות. בשנת 2020, בעקבות מגפת הקורונה, הסרט "הקרודים 2: עידן חדש" היה לסרט היחיד שיצא לאקרנים בתקופת חג ההודיה וגרף כ-9.71 מיליון דולר בסוף השבוע של החג, שהצטברו לכ-14.22 מיליון דולר מאז צאת הסרט ביום רביעי שקדם לו. הסרט צבר כ-35 מיליון דולר ברחבי העולם.
שון רובינס, ראש חטיבת המחקר של מגזין האינטרנט "Boxoffice Pro" סבר כי ”רמה זו של הענף רחוקה מאוד מהכנסות סוף שבוע האופייניות לחג ההודיה, אך יש לראות הצלחה וכישלון באמצע מגפה באופן יחסי,” בנוסף, אמר כי בהשוואה לשנים קודמות, רק כ-55% מבתי הקולנוע היו פעילים.
הערות שוליים

↑  'Croods 2' Tops Troubled Thanksgiving Box Office With $14M | Hollywood Reporter, www.hollywoodreporter.com
↑  The Croods 2 in the Works at DreamWorks Animation, ‏Coming Soon, ‏17 באפריל 2013
↑  Silas Lesnick, ‏Nicolas Cage, Ryan Reynolds and Emma Stone Confirmed for The Croods 2, ‏Coming Soon, ‏9 בספטמבר 2013
↑  Carolyn Giardina, ‏'The Croods': Exploring Family Dynamics -- And What's Next for the Sequel‎, ‏The Hollywood Reporter, ‏24 בפברואר 2014
↑  Dates Set for Madagascar 4, The Croods 2, Puss in Boots 2, Captain Underpants, and Hitman, ‏Coming Soon, ‏12 ביוני 2014
↑  DreamWorks Animation Shifts Two Sequels Back Slightly, ‏Coming Soon, ‏21 באוגוסט 2014
↑  Borys Kit, ‏Leslie Mann, Kat Dennings Joining 'Croods 2' (Exclusive)‎, ‏The Hollywood Reporter, ‏21 במאי 2015
↑  Pamela McClintock, ‏'Croods 2' Release Delayed Amid DreamWorks Animation Sale, ‏The Hollywood Reporter, ‏9 באוגוסט 2016
↑  Anita Busch, ‏DreamWorks Animation's 'Croods 2' Gets Rewrite With Hageman Brothers, ‏Deadline Hollywood, ‏23 באוגוסט 2016
↑  James Rainey, ‏DreamWorks Animation and Universal Kill 'Croods 2' (EXCLUSIVE)‎, ‏וראייטי, ‏11 בנובמבר 2016
↑  Justin Kroll, ‏‘Croods 2,’ Revived as Animated Sequel, and Jason Blum’s ‘Spooky Jack’ Get Release Dates‎, ‏וראייטי, ‏19 בספטמבר 2017
↑  Amid Amidi, ‏Dreamworks Confirms 'The Croods' Sequel Is Back On, And Announces 'Spooky Jack, ‏Cartoon Brew, ‏19 בספטמבר 2017
↑  Sony Pictures Animation Unveils Varied Upcoming Slate (הודעה לעיתונות), 18 בינואר 2017
↑  Carolyn Giardina, ‏'Croods 2' Finds Its Director (Exclusive)‎, ‏The Hollywood Reporter, ‏18 באוקטובר 2017
↑  D'Alessandro, Anthony (12 באפריל 2019). "'Sing 2' To Croon Summer 2021; 'The Croods 2' Moves To Holiday Season 2020". Deadline Hollywood. נבדק ב-12 באפריל 2019. {{cite news}}:  (עזרה)
↑  Mia Galuppo, ‏Kelly Marie Tran Joins Voice Cast of 'Croods' Sequel, ‏Hollywood Reporter, ‏29 באוקטובר 2019
↑  Anthony D'Alessandro, ‏How Animated Pics Like 'Tom & Jerry', 'SpongeBob Movie', 'Sing 2', Skydance's 'Luck' & More Are Working Through The COVID-19 Crisis, ‏Deadline, ‏8 במאי 2020
1 2  Rebecca Rubin, Rebecca Rubin, Box Office: ‘The Croods 2’ Leads Sluggish Thanksgiving Holiday Weekend, Variety, ‏2020-11-29 (באנגלית אמריקאית)
↑  , www.hollywoodreporter.com
רבי-הרגליים

| מרבה רגליים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
תת־מערכה:: מרבי-רגל
מחלקה:: רבי-הרגליים
שם מדעי
 Diplopoda ‏בלנוויל, 1844
רַבֵּי-הָרַגְלַיִם (שם מדעי: Diplopoda) הם מחלקה של בעלי חיים במערכת פרוקי-רגליים. פרט בקבוצה זו נקרא "רב-רגל" או "רב-רגליים". בלשון העממית נפוץ גם הכינוי "מרבה רגליים" על פי השם המקראי.
רב-רגליים דומה בצורתו לחרק ארוך בעל פרקים לאורך גופו. כל פרק מכיל שני זוגות רגליים (בשונה מנדל אשר כל פרק בגופו מכיל זוג רגליים יחיד). ארבעת הפרקים הקדמיים בגופו של רב-הרגליים הם פרקי בית החזה, ובכל אחד מהם מצוי זוג רגליים אחד בלבד.
אבולוציה

רב-רגליים הוא ככל הנראה בעל החיים הראשון באבולוציה שיצא מהים לאדמה - כנראה לפני 420 מיליון שנה בתקופת הסילור. סביר להניח שהם ניזונו מטחבי עלים וצמחים וסקולריים פרימיטיבים.
יצור היבשה הקדום ביותר שנמצא הוא רב-רגליים נמודסמוס (Pneumodesmus), שהגיע לאורך של סנטימטר אחד בלבד וחי לפני 428 מיליון שנים (428 למ"ש) בתקופת הסילור. רבי-הרגליים הקדמוניים, בדומה לקיימים כיום, נשמו על ידי ספיגת חמצן ישירות מהאוויר אל הגוף דרך נקבים. חורים אלה הם העתיקים ביותר שנמצאו, ולפיכך מעריכים כי זהו היצור הראשון בעל מערכת נשימה שאפשרה נשימה מחוץ למים.
רבי הרגליים בתקופת הדבון והקרבון גדלו מאוד, עקב אחוז החמצן הגבוה באוויר, שהיה כמעט כפול מהיום. בשל כך ובשל מיעוט הטורפים היבשתיים מינים קדמונים הגיעו לגדלים עצומים בהשוואה למינים בימינו. הגדול שביניהם היה הארתרופלאורה, אשר נחשב לפרוק הרגליים היבשתי הגדול ביותר שהלך על פני האדמה, כשאורכו הגיע ל-2.6 מטר.
אזורי מחיה

בעל חיים זה חי באזורים לחים וניזון מרקב של צמחים. סביבתו הטבעית היא לרוב מתחת לאבנים (סביבה לחה ומוגנת יחסית לשטחים פתוחים). לעיתים ניתן למצוא מרבי רגליים בתוך בתים, אך שם הם מתים מרעב ויובש.
אמצעי התגוננות

להבדיל מהנדלים, רבי-הרגליים אינם בעלי ניבי ארס ולא נושכים. כאמצעי התגוננות מטורפים הם מתגלגלים למעין כדור או ספירלה דמוית קונכיית שבלול, וחלקם אף פולטים חומרים רעילים או מצחינים.
תנועה

לכל זוג רגליים מערכת שרירים אוטונומית, ושתי הרגליים בזוג נעות ביחד. תנועת הרגליים בכל פרק מוזזת במעט מן הפרק הקודם, דבר המונע מהרגליים להיתקל זו בזו, וכן גורם לתנועה דמוית הגל של כלל הרגליים.
תגלית 2021

ב-2021, באזור מכרות במערב אוסטרליה, בעומק של כ-60 מטר באדמה, התגלה רב-רגליים עם 1,306 רגליים, שהוא בעל מספר הרגליים הגדול ביותר שנמצא, ושמו המדעי Eumillipes Persephone. זו נקבה, שאורכה כ-9.5 ס"מ בלבד, ורוחבה כמעט סנטימטר. לראש צורת חרוט ויש לו מעין אנטנה. בעל חיים זה הוא ללא עיניים, המשתמש בחושי מגע וריח להתמצאות בסביבה, ובפיו הדומה למקור, אוכל פטריות.
גלריה

רב-רגל שחור מתקפל בצורת ספירלה דמוית קונכיית שבלול
רב-רגל מתקפל בצורת ספירלה דמוית קונכיית שבלול
ערימה של רבי-רגל
רבי-רגל מהמין רב-רגל ענק מזדווגים
תקריב על ראש של רב-רגל
מינים נכחדים

אאוארתרופלאורה
ארתרופלאורה - פרוק הרגליים היבשתי הגדול ביותר מעולם.
ראו גם

נדלים
רב-רגל שחור
רבגף חום
הערות שוליים

↑  ספר ויקרא, פרק י"א, פסוק מ"ב
↑  הערכה עדכנית יותר שחי רק בתחילת הדבון
↑  שיא עולמי: התגלה מרבה רגליים עם 1,306 רגליים, באתר ynet, 18 בדצמבר 2021
| --- | --- |
בקרת זהויות :  NLI: 987007533855705171  GND: 4150435-5  NDL: 00574245  NKC: ph395733
ברנדן אייך

| --- | --- |

 לידה:  4 ביולי 1961 (בן 63) פיטסבורג, ארצות הברית 
 מדינה:  ארצות הברית 
 השכלה:  אוניברסיטת אילינוי באורבנה-שמפיין  אוניברסיטת סנטה קלרה  תיכון אלווד פ. קאברלי 
 מעסיק:  תאגיד מוזילה 
 תפקיד:  מנהל כללי (24 במרץ 2014–3 באפריל 2014)  מנהל כללי (28 במאי 2015)  מנהל טכנולוגיות ראשי (אוגוסט 2005–אפריל 2014) 
 brendaneich.com
 
ברנדן אייך (באנגלית: Brendan Eich, נולד ב-4 ביולי 1961) הוא טכנולוג אמריקאי, היוצר של שפת התכנות JavaScript. הוא הקים את פרויקט מוזילה, קרן מוזילה ותאגיד מוזילה, ושירת כמנהל טכנולוגיות ראשי של תאגיד מוזילה, ולזמן קצר, כמנכ"ל התאגיד. הוא מנכ"ל חברת Brave המפתחת את דפדפן Brave.
ביוגרפיה

ברנדן אייך גדל בפיטסבורג; גייתרסבורג, מרילנד; ובפאלו אלטו,. למד בבית הספר התיכון אלווד פ. קוברלי וסיים את לימודיו ב-1979. אייך קיבל את התואר הראשון במתמטיקה ומדעי המחשב באוניברסיטת סנטה קלרה. הוא קיבל את התואר השני בשנת 1985 מאוניברסיטת אילינוי באורבנה-שמפיין.
אייך החל את הקריירה שלו בסיליקון גרפיקס, עבד במשך שבע שנים על מערכת הפעלה וקוד רשת. לאחר מכן עבד שלוש שנים במיקרו יוניטי הנדסת מערכות, בכתיבת קוד מיקרוקרנל וקוד DSP, ויצירת גרסה ראשונה של GCC עבור מעבד MIPS R4000.
נטסקייפ ו-JavaScript

הוא החל לעבוד בחברת נטסקייפ תקשורת באפריל 1995. אייך הצטרף במקור בכוונה להכניס את שפת התכנות סכמה "לדפדפן", אך הממונים עליו בנטסקייפ התעקשו שהתחביר של השפה יהיה דומה לזה של ג'אווה. התוצאה הייתה שפה עם הרבה מהפונקציונליות של סכמה, שימוש באובייקט העצמי ותחביר של ג'אווה. הגרסה הראשונה הושלמה בעשרה ימים כדי להתאים ללוח הזמנים של דפדפן Navigator 2.0 Beta,, והיא נקראה Mocha, אך השם שונה ל-LiveScript בספטמבר 1995 ובהמשך ל-JavaScript בדצמבר 1995. אייך המשיך לפקח על פיתוח SpiderMonkey, היישום הספציפי של JavaScript בדפדפן Navigator.
מוזילה

בתחילת 1998 הקים אייך את פרויקט מוזילה יחד עם ג'יימי זווינסקי ואחרים, ויצר את אתר mozilla.org, שנועד לנהל תרומות קוד פתוח לקוד המקור של נטסקייפ. הוא שימש כאדריכל הראשי של מוזילה. AOL קנתה את נטסקייפ בשנת 1999. לאחר ש-AOL סגרה את מחלקת הדפדפן נטסקייפ ביולי 2003, אייך עזר לנתק את קרן מוזילה.
באוגוסט 2005, לאחר שכיהן כטכנולוג ראשי וכחבר מועצת המנהלים של קרן מוזילה, אייך הפך למנהל טכנולוגיות ראשי של תאגיד מוזילה שהוקם, והיה אמור להיות זרוע הרווחים של קרן מוזילה. אייך המשיך להיות אחראי על מודול SpiderMonkey של מוזילה, מנוע ה-JavaScript שלה, עד שהעביר את האחריות עליו בשנת 2011.
ב־24 במרץ 2014 קודם אייך לתפקיד מנכ"ל חברת מוזילה. גארי קובאץ', ג'ון לילי ואלן סימינוף התפטרו ממועצת המנהלים של מוזילה לפני המינוי, כמה הביעו בעילום שם חוסר שביעות רצון מהאסטרטגיה של אייך ורצון במנכ"ל עם ניסיון בתעשיית המובייל.
מחלוקת על הצעה 8

בשנת 2012 דווח כי אייך תרם תרומה של 1,000 דולר להצעה 8, שקראה לאסור על נישואים חד מיניים בקליפורניה. בתגובה, כמה מעובדי קרן מוזילה (ארגון נפרד מתאגיד מוזילה) צייצו קריאות להתפטרותו. אייך עמד מאחורי החלטתו לממן את הקמפיין, אך כתב בבלוג שלו שהוא מצטער על "גרימת כאב" והתחייב לקדם שוויון במוזילה. חלק מהפעילים יצרו קמפיין מקוון [דרוש מקור] נגד אייך, כאשר אתר ההיכרויות המקוון OkCupid מציג באופן אוטומטי הודעה למשתמשים בפיירפוקס עם מידע על התרומה של אייך, והציע למשתמשים לעבור לדפדפן אחר (אם כי ניתן קישור להמשיך עם פיירפוקס). אחרים בתאגיד מוזילה דיברו בבלוגים שלהם לטובתו. חברי הדירקטוריון רצו שהוא יישאר בחברה בתפקיד אחר. ב־3 באפריל 2014 התפטר אייך מתפקיד המנכ"ל ועזב את מוזילה; בבלוג האישי שלו הוא פרסם, "בנסיבות הנוכחיות, אני לא יכול להיות מנהיג אפקטיבי". ההתפטרות הגיעה לכותרות ברמה בינלאומית, ונחשבה תוצאה מהתנגדותו של אייך לנישואים חד מיניים.
בעוד שדיווחים בכלי התקשורת מצמידים את התפטרותו של אייך ישירות למחלוקות סביב תרומתו לתומכים בהצעה 8, אחרים שעבדו באותה תקופה בחברת מוזילה אמרו שיש גורמים נוספים לעזיבתו של אייך. לדבריהם, אייך התמודד עם ספקות ביחס למנהיגותו וליכולתו הניהולית של חברי הדירקטוריון בתהליך בחירת המנכ"ל. חלקם אומרים שהוא מתאים יותר לתפקיד מדעי בארגון. עוד הם טענו כי איך לא הצליח להפיג את המחלוקת סביב התרומה כשזו עלתה על פני השטח, מה שהצית עוד יותר את המצב.
Brave

אייך הוא מנכ"ל חברת Brave Software, חברת תוכנה המפתחת את דפדפן Brave. החברה גייסה מימון מוקדם של 2.5 מיליון דולר ממשקיעים פרטיים. ב-20 בינואר 2016, פרסמה החברה גרסת מפתחים של הדפדפן, אשר חוסם מודעות ועוקבים, וכולל מערכת מיקרו-תשלומים המציעה לגולשים אפשרות לשלם לאתרים כדי לא להציג פרסומות.
ב-Brave Software, אייך יצר את BAT, מטבע מבוזר המיועד לשימוש בדפדפן ברייב. BAT הושק בהנפקת מטבע ציבורית ב-31 במאי 2017 וגייס כך 35 מיליון דולר.
פרס ה-BBC למפעל חיים של ספורטאי

| --- | --- |
 ענף:  כל ענפי הספורט
 תאריך ייסוד:  2001
 ארגון מפעיל:  BBC
 מדינות משתתפות:  הממלכה המאוחדת הממלכה המאוחדת
 
פרס ה-BBC למפעל חיים של ספורטאי מוענק מטעם ה-BBC, לספורטאי אשר תרם תרומה חשובה לספורט העולמי במשך כל חייו. הפרס הוענק לראשונה בשנת 2001 למנג'ר מנצ'סטר יונייטד, אלכס פרגוסון.
הזוכים

2001 - בריטניה אלכס פרגוסון (כדורגל)
2002 - בריטניה ג'ורג' בסט (כדורגל)
2003 - ארצות הברית מרטינה נברטילובה (טניס)
2004 - בריטניה איאן בוטהאם (קריקט)
2005 - ברזיל פלה (כדורגל)
2006 - שוודיה ביורן בורג (טניס)
2007 - בריטניה בובי רובסון (גדורגל)
2008 - בריטניה בובי צ'רלטון (כדורגל)
2009 - ספרד סבי בלסטרוס (גולף)
2010 - בריטניה דייוויד בקהאם (כדורגל)
2011 - בריטניה סטיב רדגרייב (חתירה)
2012 - בריטניה סבסטיאן קו (אתלטיקה)
2014 - בריטניה כריס הוי (מרוץ אופניים)
2015 - בריטניה אנטוני מקקוי (מרוץ סוסים)
2016 - ארצות הברית מייקל פלפס (שחייה)
2017 - בריטניה ג'סיקה אניס-היל (אתלטיקה)
2018 - ארצות הברית בילי ג'ין קינג (טניס)
2019 - בריטניה טאני גריי-תומפסון (אתלטיקה פאראלימפית)
2021 - ארצות הברית סימון ביילס (התעמלות מכשירים)
2022 - ג'מייקה יוסיין בולט (אתלטיקה)
2023 - בריטניה קני דלגליש (כדורגל)
2024 - בריטניה מארק קוונדיש (מרוץ אופניים)
ערך זה הוא קצרמרבנושא ספורט. אתם מוזמנים לתרום לוויקיפדיה ו.
הערכה מקוונת

הערכה מקוונת היא שימוש בטכנולוגיית מידע עבור כל פעילות הקשורה להערכה, כלומר, היא התהליך המשמש למדידת היבטים מסוימים של מידע בהתאם למטרת ההערכה, אשר מועברת באמצעות מחשב המחובר לרשת. רוב ההערכה היא איזה סוג של מבחן חינוכי, אבל הערכה מקוונת יכול להשתמש בה לא רק כדי להעריך את היכולת הקוגניטיבית והמעשית, אלא גם סוגי הפרעות למשל: הפרעות חרדה חברתית.
סוגים שונים של הערכות מקוונות מכילים אלמנטים של אחד או יותר מהמרכיבים הבאים, בהתאם למטרת ההערכה: הערכה מעצבת, הערכה מסכמת, הערכת אבחון. משוב מיידי ומפורט, כמו גם גמישות של מיקום וזמן, הם רק שניים מיתרונות הרבים הקשורים להערכות מקוונות. יש משאבי מערכת זמינים רבים המספקים הערכות מקוונות, כמה ללא תשלום ואחרים שגובים עמלות או דורשים החברות.
מטרת ההערכה

הערכה היא מונח כללי הכולל מגוון רחב של שיטות ודרכים לקבלת מידע על אודות הלמידה של התלמיד ואת השיפוט הערכי לגבי התקדמותו בלימודים. הערכה היא תהליך חשוב לקביעת הישגי התלמידים, ולקבוע את הידע שנרכש על ידם.
מרכיבי ההערכה המקוונת

להערכה מקוונת יש שני מרכיבים:
מנוע ההערכה.
בנק השאלות.
מנוע ההערכה כולל החומרה והתוכנה הנדרשת כדי ליצור ולספק מבחן. רוב מנועי ההערכה עובדת על חומרה סטנדרטית. התוכנה אינה כוללת את השאלות עצמן, אלה ניתנים על ידי בנק השאלות. לאחר שנוצר, המנוע משתמש בבנק השאלות כדי לייצר מבחן. המבחן המסורתי דרך הנייר והעיפרון דומה, אבל הוא מושך מהבנק פעם אחת בלבד, כאשר הוא נשלח להוצאה לאור. היצירה של בנק השאלות היא יותר יקרה וצריכה זמן יותר מההתקנה והתצורה של מנוע ההערכה. זאת בשל העובדה שניתן לקנות מנועי הערכה
מידית, לעומת צריך לפתח בנק שאלות עבור כל יישום ספציפי. מערכת ההערכה מקוונת שנועדה להתמקד בצורות מתוחכמות יותר של ידע דורשת סוג כלשהו של פעילות אינטראקטיבית, ומערכת לזימון התלמידים לחשוב בהיגיון או לפתור את הבעיות שקשורות לפעילות.
מאפייני ההערכה המקוונת

השימוש בהערכה מקוונת גדל בצורה מדהימה, והוא שונה לגמרי מהערכה מסורתית ביתרונות רבות:
גמישות במקום ובזמן, כלומר יכולים להעריך למידתם באזורים גאוגרפיים שונים ובזמנים שונים.
בעלויות לטווח ארוך לפחות.
עלויות נמוכות יותר בטווח הארוך.
משוב מידי ויעיל לסטודנטים.
משפר סגנונות שאלה אשר משלבים אינטראקטיביות ומולטימדיה.
יעילות אחסון טובה יותר.
האמינות טובה יותר משום שציוני המכונה אמינים יותר מאשר ציוני האדם.
מאפשרת הערכה עצמית, כלומר יש פוטנציאל לסטודנטים מערכים את עצמם באופן פרטי ובהזדמנויות מרובות, כדי לסייע לתלמידים לזהות היכן הידע שלהם הוא חזק או חלש ולבקש עזרה במידת צורך כדי לשפר את הידע.
שימושים וסוגים של הערכות מקוונות

לפני למידת מושג או נושא חדש, תלמיד יכול להשלים מבחן מקדים באינטרנט כדי לקבוע את רמת הידע שלהם. צורה זו של הערכה מסייעת לקבוע נקודת התחלה, כך אחרי ההערכה המסכמת, ראיות כמותיות מסופקת מראה שהלמידה התרחשה. ישנם כמה סוגי הערכה:
הערכה מעצבת (Formative Evaluation) - הערכה מעצבת משמשת כדי לספק משוב בזמן תהליך הלמידה, כלומר תפקידה לספק משוב לשיפור הלמידה וההוראה. כדי שההערכה תוכל למלא תפקיד זה, היא צריכה להיות שונה במהותה מהערכה מסכמת של תלמידים. במצבי הערכה מקוונים, שאלות שמציבות מטרתם, ומשוב הניתן לסטודנט או במהלך או מייד לאחר ההערכה.
הערכה מסכמת (Summative Evaluation) - הערכה של תוצר מוגמר, שנועדה לקבוע את איכותו לפני שמחליטים להשתמש בו או להשקיע משאבים נוספים בפיתוחו. הערכה המשמשת לסלקציה והסמכה. מונחים אלה יוצרים תחושה שהערכה מעצבת נעשית תוך כדי תהליך ואילו הערכה מסכמת נעשית בסופו. זה נכון רק בחלק מהמקרים. ניתן בהחלט לעשות הערכה מסכמת בכל נקודה והערכה מעצבת לאורך כל הדרך. הערכה מעצבת יכולה להמשך לאורך כל תהליך הפיתוח, אך ניתן לעשות הערכה מסכמת כבר בתחילת פיתוח התוכנית. כבר אז ניתן להעריך את מטרות התוכנית, לקבוע אם הן רצויות, ולהחליט להמשיך את התוכנית או לבחור אחרת במקומה.
סקרים - סקרים באינטרנט שאנשי החינוך עושים אותה כדי לאסוף נתונים ומשוב על עמדות, תפיסות או סוגים אחרים של מידע שעשוי לסייע בשיפור הוראה.
חקר ביצועים (Performance Testing) - המשתמש מראה מה הוא יודע ומה הוא יכול לעשות. סוג זה של בדיקה משמש כדי להראות מיומנות בטכנולוגיה, הבנת הנקרא, מיומנויות במתמטיקה, וכו 'הערכה זו משמשת גם לזיהוי פערים בלמידה של תלמידים. טכנולוגיות חדשות, כגון האינטרנט, וידאו דיגיטלי, קול, אנימציות, ואינטראקטיביות, מספקות כלים שיכולים להפוך את עיצוב ההערכה ויישומה בזמן יעיל יותר, ומתוחכם.
ראו גם

טכנולוגיות למידה
E-learning
למידה משולבת מחשב
טכנולוגיית מידע
ניתוח למידה
למידה מבוססת פרויקטים
לקריאה נוספת

Laumer, S., Stetten, A. & Eckhardt, A. (2009) E-Assessment. Business & Information Systems Engineering, 1 (3), 263–265. doi: 10.1007/s12599-009-0051-6.
הערות שוליים

↑  Rovai, Alfred; Ponton, Michael; Baker, Jason (2008). Distance Learning in Higher Education: A programmatic Approach to Planning, Design, Instruction, Evaluation, and Accreditation. Teachers College Press. pp. 89–90. ISBN 978-0-8077-4878-7.{{cite book}}:  תחזוקה - ציטוט: multiple names: authors list (link)
↑  Rovai, Alfred; Ponton, Michael; Baker, Jason (2008). Distance Learning in Higher Education: A programmatic Approach to Planning, Design, Instruction, Evaluation, and Accreditation. Teachers College Press. p. 79. ISBN 978-0-8077-4878-7.{{cite book}}:  תחזוקה - ציטוט: multiple names: authors list (link)
↑  Rovai, Alfred; Ponton, Michael; Baker, Jason (2008). Distance Learning in Higher Education: A programmatic Approach to Planning, Design, Instruction, Evaluation, and Accreditation. Teachers College Press. pp. 83–86. ISBN 978-0-8077-4878-7.{{cite book}}:  תחזוקה - ציטוט: multiple names: authors list (link)
↑  Rovai, Alfred; Ponton, Michael; Baker, Jason (2008). Distance Learning in Higher Education: A programmatic Approach to Planning, Design, Instruction, Evaluation, and Accreditation. Teachers College Press. pp. 86–89. ISBN 978-0-8077-4878-7.{{cite book}}:  תחזוקה - ציטוט: multiple names: authors list (link)
אולניב

| --- | --- |
סמל אולניבסמל אולניב
 מדינה:  אוקראינה אוקראינה
 אובלסט:  מחוז ויניצה ויניצה
 תאריך ייסוד:  1433
 שטח:  5.6 קמ"ר
 גובה:  262 מטרים
 אוכלוסייה:  ‏
  ‑ בעיירה:  3,038 (2001)
 קואורדינטות:  49°41′N 28°8′E﻿ / ﻿49.683°N 28.133°E﻿ / 49.683; 28.133
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקיב רוסיה בלארוס פולין ס. הו. רומניה מול. סר. הים השחור  ים אזוב  קריםאולניב(למפת אוקראינה רגילה) קייב דניפרו אודסה לבוב דונצק חרקיב רוסיה בלארוס פולין ס. הו. רומניה מול. סר. הים השחור  ים אזוב  קריםאולניב(למפת מחוז ויניצה רגילה) ויניצה ז'מרינקה מוהיליב-פודילסקי חמילניק האיסין קוזיאטין טולצ'ין ז'יטומיר קייב צ'רקאסי קירו. אודסה מולדובה צ'רנו. חמלניצקיאולניב(למפת מחוז ויניצה מוגדלת) ויניצה ז'מרינקה מוהיליב-פודילסקי חמילניק האיסין קוזיאטין טולצ'ין ז'יטומיר קייב צ'רקאסי קירו. אודסה מולדובה צ'רנו. חמלניצקיאולניב  he tabBackground:;tabBorder:#aaa;defaultTab:0;
 
אולניב (באוקראינית: Уланів, ברוסית: Уланов, בפולנית: Ułanów) היא עיירה במחוז ויניצה באוקראינה, ממזרח ללוצק, ובה כ-2,500 תושבים.
היסטוריה

שמה המקורי של אולניב נובע ככל הנראה ממקור טטרי ופירושו "מטיל חנית", "נסיך" או "מלך".
אזכורה הראשון של העיירה הוא בתיעוד מתקופת המלך זיגמונט השני אוגוסט מהמאה ה-16.
במחצית הראשונה של המאה ה-17 בוצרה העיירה כדי להגן עליה מפני פשיטות הטטרים מהערבה האסייתית, אך העיירה ניזוקה עם פלישת הקוזאקים ב-1648.
במאה ה-18 נבנו בעיר כנסייה וטירה.
יהודי אולניב

לפני מלחמת העולם השנייה חיו באולניב כ-1,200 יהודים מתוך כ-1,800 תושבים. הגרמנים כבשו את העיירה ביולי 1941, וריכזו את תושביה היהודים בגטו. עד לאביב 1942 הועברו לעיירה כ-450 יהודים מיישובים סמוכים. בקיץ 1942 רצחו הגרמנים את יהודי הגטו בבית קברות סמוך.
זירה (תוכנה)

| --- | --- |

 מפתח:  Systems Modelling Corporation
 מערכת הפעלה:  חלונות
 קטגוריה:  סימולציה
 www.arenasimulation.com
 
זירה (באנגלית: Arena) הוא תוכנה לסימולציית אירועים בדידים ואוטומציה שפותחה על ידי חברת Systems Modeling.
התוכנה, משתמשת בשפת סימולציה ובמעבד SIMAN והחל מגרסה 15 תומכת בתהליכי ביג דאטה.
בשנת 2000, חברת Rockwell Automation רכשה את הזכויות על התוכנה.
שימוש

Arena נמצאת בשימוש על ידי חברות העוסקות בתחום הדמיה של תהליכים עסקיים. ביניהן" ג'נרל מוטורס, UPS, IBM, נייקי, Xerox, לופטהנזה, פורד, ואחרים. לפעמים יצירת סימולציה יכולה לדרוש זמן רב יותר בתחילת פרויקט, אבל התקנות מהירות ואופטימיזציות יכולות להפחית את משך הפיתוח הכולל של הפרויקט. "זירה" יכולה לדמות מגוון סוגי פעולה, לדוגמה מרכזיות שיחה, לייעול השימוש של סוכנים, וקווי טלפון, ועיצוב של מכרה זהב.
נכון לדצמבר 2016, בגרסה 15, התוכנה נותנת שיפור ביצועים, אופטימיזציה, אנימציה והכללה של יכולות 64bit למידול תהליכי המכילים Big Data. נשקל על ידי החברה לכלול את "זירה" בחבילת מוצרים של רוקוול תחת המותג "FactoryTalk".
הערות שוליים

↑  Arena Simulation Software | Arena Simulation Software United States, Rockwell Automation (באנגלית אמריקאית)
↑  Acquisition History | Rockwell Automation United States, Rockwell Automation (באנגלית)
↑  "Archived copy". אורכב מ-המקור ב-2009-04-20. נבדק ב-2009-03-26. {{cite web}}:  (עזרה)
↑  "Archived copy". אורכב מ-המקור ב-2006-09-22. נבדק ב-2009-03-26. {{cite web}}:  (עזרה)
↑  "Archived copy". אורכב מ-המקור ב-2006-09-22. נבדק ב-2009-03-26. {{cite web}}:  (עזרה)
↑  http://www.miningweekly.com/article/new-goldmine-is-all-set-to-hit-the-ground-running-1999-03-12
↑  http://www.automationworld.com/webonly-1634
זהות ונדרמונד

בקומבינטוריקה, זהות ונדרמונד (או קונבולוציית ונדרמונד) היא הזהות הבאה עבור מקדמים בינומיים:
הזהות נקראת על שם אלכסנדר ונדרמונד (1772), אף שהייתה ידועה כבר ב-1303 למתמטיקאי הסיני צ'ו שיצ'י (אנ').
לזהות זו הכללות רבות, וביניהן:
הוכחה > קומבינטורית

יהיו  n כדורים אדומים ו- m כדורים שחורים.

אגף ימין של הזהות מונה כמה דרכים ניתן לבחור  k כדורים מתוך  n+m הכדורים.

הביטוי המסוכם באגף שמאל מונה כמה דרכים ניתן לבחור את  k הכדורים האלו כאשר  j מתוכם שחורים והשאר אדומים; אך הסכום מאפשר ל- j לקבל ערך כלשהו, כך ששני האגפים סופרים את אותה הקבוצה.